[{"text_idx": "#000004", "text": "Elina Born ja Villemdrillem Autor/allikas: Pressimaterjalid"}, {"text_idx": "#000005", "text": "Igana\u0308dalased uute lugude u\u0308levaated la\u0308hevad kuni septembri alguseni puhkusele, aga see ei ta\u0308henda, et kultuuriportaal enam va\u0308rskel muusikal silma peal ei hoiaks. Lu\u0308kkame kuni su\u0308giseni ka\u0308ima \"Kultuuriportaali suvemuusika\" playlist'i, mida ta\u0308iendame jooksvalt ka uute lugudega."}, {"text_idx": "#000006", "text": "Soojade suveo\u0303htute muusika, taustaks linnaka\u0308ra, sigin-sagin ja muretu kulgemine. Iiris Vesiku ba\u0308ndi Night Tapes va\u0308rske singel \"Humans\" meenutab mulle huvitaval kombel korraga nii Jungle'it kui ka Arctic Monkeys, aga ei meenuta samal ajal neid kumbagi absoluutselt. Pisut siit ja u\u0308ht-teist sealt laenates suudavad nad ja\u0308a\u0308da lo\u0303puni omana\u0308oliseks: nende laisk gruuv, justkui kuhugi polekski pa\u0308riselt kiirelt, kannab mind ja\u0308a\u0308gitult kaasa."}, {"text_idx": "#000007", "text": "Lo\u0303hutud popmuusika meistriklass, kus saavad kokku ilu ja koledus, lummavad meloodiad ja ka\u0308risev mu\u0308ra. Paljuski vastutab selle muusikalise hulluse eest produtsent Arca, kes tulistab automaadist aru\u0308tmilisi basse ja su\u0308nte, Shygirl va\u0308a\u0308nleb-veikleb seal vahel kui superstaar ning suudab veidral kombel selle ko\u0303igega ideaalselt sammu pidada. Popmuusika kui kunstiteos, mis no\u0303uab ta\u0308helepanu ja va\u0308a\u0308rib po\u0303hjalikku la\u0308bivalgustamist."}, {"text_idx": "#000008", "text": "On palju asju, mis minu jaoks suve defineerivad: puhkus, o\u0303lu, Saaremaa, pa\u0308evitamine. Aga kui tulla muusika juurde, siis ko\u0303ige suvem suvemuusika on UK garage, vo\u0303ite mulle vastu vaielda, aga mul u\u0308kspuha, ja\u0308a\u0308n ikkagi endale kindlaks. No kuulake seda va\u0308rskelt Kiwi Recordsiga liitinud MoreNighti singlit \"Uh Oh\": kolm minutit ja ma juba peaaegu suudan ette kujutavad kuuma rannaliiva varvaste all. Hea tuju plahvatus."}, {"text_idx": "#000010", "text": "Remix'id on u\u0308sna tihedad ku\u0308lalised siinsetes uute lugude u\u0308levaadetes, aga va\u0308rske Actressi to\u0308o\u0308tlus on midagi ta\u0308iesti erilist. Darren Cunningham ei vo\u0303tnud voolimiseks ette mitte u\u0308ht lugu, vaid lasi blenderis u\u0308htlaseks pulbriks kogu Carmen Villaini ta\u0308navu ilmunud albumi \"Only Love From Now On\" ja vormis sellest kaheksaminutilise ambientse helira\u0308nnaku. Imekaunis autorielektroonika, mis moondub peaaegu minimalistlikuks house'iks, aga ja\u0308a\u0308b ta\u0308pselt u\u0308ks samm varem pidama."}, {"text_idx": "#000011", "text": "Eesti muusikud ei hoia tagasi, suveks pannakse ikkagi ko\u0303ik rauad tulle. Gram-Of-Funi va\u0308rske singel on kokteil funk-kitarridest ja o\u0303hulisest suve-house'ist. U\u0308leliigne tu\u0308hi-ta\u0308hi on sealt maha lihvitud ning alles on ja\u0308a\u0308nud kahe ja poole minutiline to\u0303mmis, tihe tantsujo\u0303mikas, mis on ilmselt isegi u\u0308ks Gram-Of-Funi seni parimaid lugusid. Tundub, et suvel tasub raadiot ka\u0308ima panna ku\u0308ll, heast kodumaisest muusikast puudust ei tule."}, {"text_idx": "#000014", "text": "Kuhu ku\u0308ll aeg kadunud on? Imekombel on SZA veatu albumi \"Ctrl\" ilmumisest mo\u0308o\u0308das juba viis aastat. Seda u\u0308mmargust ta\u0308htpa\u0308eva ta\u0308histab SZA deluxe-versiooniga, kus on ka peota\u0308is ta\u0308iesti uusi lugusid. Neist parim on madalatel po\u0308o\u0308retel tiksuv \"2AM\", mille puhul tekib va\u0308gisi ku\u0308simus, mis va\u0308a\u0308rinuks vabalt ka kohta originaalversioonil. Ega siin muusikaliselt va\u0308ga palju toimugi, jazzilik tausta va\u0308a\u0308nleb vaikselt taustal, aga enamuse to\u0308o\u0308st teeb a\u0308ra SZA mahlakas ja rikkalik, aga samas o\u0303rn ja vo\u0303rgutav vokaal."}, {"text_idx": "#000015", "text": "Ro\u0303o\u0303m na\u0308ha, et Lexsoul Dancemachine ja\u0308tkab oma va\u0308rskel lu\u0308hialbumil \"Lex on the Beach\" madalatel po\u0308o\u0308retel, sest just nii tuleb nende to\u0303eline vo\u0303lu va\u0308lja. Selle vagura pealispinna alla on peidetud aga u\u0308sna po\u0308o\u0308rane tuum: siin on heas mo\u0303ttes u\u0308rg-funk'ilikku jo\u0303udu, kus bass, kitarr ja su\u0308nt po\u0303rkavad \u2013 pa\u0308u-pa\u0308u-pa\u0308u-pa\u0308u \u2013 ja vokalist ajab sinna peale tiirast ja nilbet mesijuttu. Hoogu on, stiili on, isegi pisut ebamugavust tekitavat seksikust on. Tundub, et ro\u0303kkavast peo-funk'i ba\u0308ndist hakkab tasapisi kasvama va\u0308lja hoopiski sissepoole po\u0308o\u0308ratum, aga samas veel veidram ja ko\u0308itvam punt."}, {"text_idx": "#000017", "text": "Kuidagi on juhtunud nii, et raadiopopi on ta\u0308iesti ootamatult jo\u0303udnud selline saund, mida ma muusikast ise igapa\u0308evaselt otsin. \"Veelparem\" segab kokku nii palju asju, et ka ku\u0308mnendaks (okei, mis ma valetan, tegelikult ikka pigem kolmeku\u0308mnendaks) kuulamiseks ei suuda veel ko\u0303ike lahti muukida. Taustas on veidi sirgjoonelist suvist UKG-d, aga ka ta\u0308iesti po\u0308o\u0308raseid reivisu\u0308nte, imekauneid ro\u0303kkavaid tilinaid ja ehk isegi pisut moodsat eurodisco't. Elina Born laulab seal peal nagu ta\u0308ielik superstaar, tema vokaal kannab veatult. Ma\u0308ngige seda pealegi hommikuks, lo\u0303unaks ja o\u0303htuks raadiotes, muud polegi vaja! Suurepa\u0308rane lugu, nimi peab igati paika: \"niiea\" oli okei, aga \"veelparem\" on to\u0303esti veel parem."}, {"text_idx": "#000019", "text": "Cash in cash out cash in cash out cash out cash out. Kuulake seda lugu u\u0308he korra ja o\u0308elge, et see ei ja\u0308a\u0308 teil kummitama. Te valetate, ma tean ku\u0308ll, tegelikult kummitab ja\u0308rgmised kolm pa\u0308eva. Cash in cash out cash in cash out. Aga kui to\u0303sisemalt ra\u0308a\u0308kida, siis vo\u0303imalik, et see on u\u0308ks 2022. aasta parimaid lugusid, mis kinnitab, et Pharrell on endiselt sama andekas kui nullindate alguses N.E.R.D.'i ridades. Su\u0308gavad bassid mu\u0308ristavad la\u0308bi keha ja ta\u0308iesti vastandlikud karakterid \u2013 21 Savage ja Tyler ei sobi esmapilgul u\u0308ldse kokku \u2013 laovad sinna kiht-kihi haaval peale plastilisi riimila\u0308rakaid. Hull, ta\u0308iesti hull lugu, mida lihtsalt tahad u\u0308ha uuesti ja uuesti kuulata. Cash in cash out cash in cash out."}, {"text_idx": "#000020", "text": "Elina Born saatejuhi to\u0308o\u0308st: va\u0308ga uhke tunne on"}, {"text_idx": "#000021", "text": "Villemdrillem avaldas uue loo \"Romeo\""}, {"text_idx": "#000029", "text": "Laura Kalle: teater ei peaks ainult paitama"}, {"text_idx": "#000030", "text": "Krickil ilmus uus album \"Kirjutamata\""}, {"text_idx": "#000033", "text": "Leslie da Bass andis va\u0308lja \"Tumeda paradiisi\" tunnusloo"}, {"text_idx": "#000034", "text": "Tanel Saar: fu\u0308u\u0308siline teater on mu su\u0308dameasi"}, {"text_idx": "#000036", "text": "Na\u0308itlejatudeng lavastusest \"Pa\u0308va lo\u0303puks, kiigu\": Tartu vaim tuuakse ha\u0308sti esile"}, {"text_idx": "#000037", "text": "Reopalu kalmistul restaureeriti rikutud hauata\u0308hised"}, {"text_idx": "#000040", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000042", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}, {"text_idx": "#000043", "text": "Suri Dumbledore'i kehastanud na\u0308itleja Michael Gambon"}, {"text_idx": "#000044", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000046", "text": "Sinija\u0308rve raamatusoovitused: Jo Nesbo \"Verekuu\" to\u0303mbab lugejal vaiba jalge alt"}, {"text_idx": "#000047", "text": "Pa\u0308rnu algas kolmepa\u0308evane valgusteatrifestival \"O\u0308o\u0308valgel\""}, {"text_idx": "#000048", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000049", "text": "Haapsalu kultuurikeskuses avati na\u0308itus aulidest"}, {"text_idx": "#000050", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000051", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000052", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000053", "text": "Edetabel. Aasta parimad albumid 2022"}, {"text_idx": "#000054", "text": "Aasta parimad albumid 2022. Isiklikud edetabelid"}, {"text_idx": "#000055", "text": "U\u0308levaade. Aasta parimad lood 2022"}, {"text_idx": "#000057", "text": "Arvustus. Panfilovi hu\u0308pnotiseeriv teena\u0308itaja alateadvusesse"}, {"text_idx": "#000059", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000060", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]